ร้าน Ootoya สาขานี้ตั้งอยู่ชั้น G หรือชั้นฟู๊ดคอร์ท และชั้นที่มีร้านอาหารเยอะๆ เลย โดยร้านจะอยู่เยื้องๆ กับ Garett popcorn ใกล้ๆ Swensen หาไม่ยากค่ะ ตัวร้านค่อนข้างกว้าง มีที่นั่งเยอะ และลูกค้าก็เยอะทีเดียวค่ะ

สาขานี้เคยมากิน 2 ครั้งก่อนเริ่มเล่นวงใน จากนั้นก็ไม่เข้าอีกเลย ส่วนวันที่ไปกินเป็นครั้งที่ 3 ซึ่งเพื่อนให้เลือกระหว่างฟูจิกับร้านนี้ ถึงกับคิดอยู่สักพักเลยแล้วก็เลือกร้านนี้ค่ะ (จริงๆ ถ้าให้เลือกแค่ 2 ร้าน แต่ Ootoya ไม่ใช่สาขานี้คงตอบได้เลยภายใน 1 วินาที 55+)

2 ครั้งก่อนหน้าเข็ดกับบริการค่ะ ไม่รู้เป็นเพราะว่าพนักงานน้อยหรือไงไม่มั่นใจ ยกมือเรียกแล้วเรียกอีกก็ไม่มีใครสนใจ จะขออะไรเพิ่ม หรือสั่งอะไรเพิ่มก็นะ เก็บตังค์เหอะะะะะ  รำคาญแระ ไม่เอาเพิ่มแระ (ปกติไม่ค่อยอยากจะติกับการบริการเท่าไหร่ แต่ร้านที่มี service charge แล้วก็ไม่ใช่ครั้งเดียวแบบนี้ บางทีก็สุดจะทน) มาครั้งนี้ครั้งที่ 3 เวลาเกือบเที่ยงลูกค้าไม่เยอะ (เข้าไปเป็นลูกค้าโต๊ะแรกเลย) การบริการก็ยังเหมือนเดิม คือคงไม่มีครั้งที่ 4 แล้ว ถ้าอยากกินจะลองสาขาอื่นดู

วันนี้สั่งเป็นเซตค่ะ โดยสั่งเป็นเซตจะมีข้าวมีให้เลือก 2 แบบคือธัญพืชกับข้าวขาวปกติ ไข่ตุ๋น น้ำซุปเพิ่มเข้ามาในเซต แล้วก็ชาเขียวร้อน/เย็นเติมฟรี
- ทงคัตสึในมิโสะแดง (จานเดี่ยว 230.- เซต 299.-) เสิร์ฟแบบร้อนๆ เดือดปุดๆ เป็นเนื้อหมูสันนอกทอดมากรอบๆ ในมิโสะแดงเข้ข้นรสชาติจะออกเปรี้ยวนิดๆ เค็มนิดๆ รวมๆ คืออร่อยใช้ได้ เสียดายแป้งจะค่อนข้างหนา ส่วนที่ติดมันเยอะไปหน่อย เคยกินเจ้าอื่นเป็นสันนอกที่ติดมันแต่ไม่เยอะเหมือนร้านนี้ค่ะ แต่รวมๆ คือดีนะคะ บางคนชอบมันๆ งี้ฟินเลย

- คัทสึโทจิ (จานเดี่ยว 220.- เซต 289.-) ตัวนี้คล้ายๆ กับเมนูบน เสิร์ฟมาร้อนๆเลย เคยกินเมื่อนานมาแล้วแต่รสก็ยังเหมือนเดิมไม่มีตก รสจะออกหวานๆเค็มๆ ค่ะ แป้งทอดมาหนาหน่อย ส่วนมันก็ติดมาเยอะ

- ไข่ตุ๋นเนื้อเนียนดี จะออกจืดๆ หน่อย
- ชาเขียวสั่งพร้อมน้ำเชื่อมก็ได้ถ้าไม่ชอบ แต่ส่วนตัวชอบนะคะ กลิ่นข้าวคั่วห้อมหอม ชอบไม่หวาน
- ซุปเหมือนจะเป็นซุปมิโสะ มีเผือกด้วย

รวมๆ แนะนำร้านนี้แต่ไม่ใช่สาขานี้ค่ะ รสชาติอาหารมาตราฐานด้วย คือพาใครไปไม่น่าผิดหวังกับรสชาติอาหาร ส่วนการบริการติดลบค่ะ